มีอะไรกันแต่ใส่ถุง+หลั่งนอก ไม่กินยาคุมได้ไหม
สวัสดีค่ะ การมีเพศสัมพันธ์ โดยการใช้ถุงยางอนามัย จะมีโอกาสตั้งครรภ์ได้ประมาณ 2%-18% แต่หากได้ใช้วิธีการหลั่งนอกร่วมด้วย โอกาสในการตั้งครรภ์ก็จะลดลง ดังนั้น จึงไม่จำเป็นต้องทานยาคุมฉุกเฉินก็ได้หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด ยาฉีดคุมกำเนิด ซึ่งจะช่วยป้องกันการตั้งครรภ์ได้มากกว่า 99%ส่วนยาคุมฉุกเฉิน ควรใช้เฉพาะเมื่อจำเป็นฉุกเฉินเท่านั้น เช่น ถุงยางอนามัยแตก ลืมทานยาคุมกำเนิด 2 วันขึ้นไป ลืมไปฉีดยาคุมกำเนิด เป็นต้น เพราะประสิทธิภาพของยาคุมฉุกเฉินไม่ถือว่าดีนัก โดยจะช่วยป้องกันการตั้งครรภ์ได้ประมาณ 58%-95% ขึ้นอยู่กับความรวดเร็วในการทานหลังจากที่มีเพศสัมพันธ์